Amerikában Richie Ginther a harmadik helyre kvalifikálta magát. Ez kevésnek bizonyult miután több kör hátrányba ért célba mindkét autója a csapatnak. A szezon és egyben az 1,5 literes motorok érájának utolsó versenyét Mexikóban futották, amely a Honda számára is mérföldkőnek bizonyult. Ginther ismét a harmadik helyre kvalifikálta magát, majd a rajtnál megszerezte a vezetést, majd sikerrel verte vissza az ellenfelek támadásait, és a japán márka számára megszerezte az első futamgyőzelmet. Tovább fokozta az ünnepi hangulatot, hogy Bucknum ötödik lett. A csapat ezzel a konstruktőrök versenyén a 6. lett.